open-index/open-wikipedia-markdown huggingface dataset:
Hilary Mantel

**Dame Hilary Mary Mantel** (née Thompson, 6 Julie 1952 - 22 September 2022) was 'n Engelse outeur van romans, kortverhale, essays, memoires en literêre kritiek. Sy is veral bekend vir haar historiese fiksie, soos neergepen in haar twee romans wat die Booker-prys gewen het: *Wolf Hall* (2009) en *Bring Up the Bodies* (2012).
Wrywing

[regs|duimnael|[Voertuig|Voertuie se remme gebruik die konsep van droë wrywing om die voertuig tot 'n stilstand te bring]]

**Wrywing** is die krag wat weerstand teen die relatiewe beweging van soliede oppervlaktes, vloeistoflae, en materiële elemente wat teen mekaar gly bied.

* Droë wrywing weerstaan relatiewe beweging tussen twee vaste oppervlakke in kontak. Droë wrywing word onderverdeel in: **Statiese wrywing** tussen nie-bewegende oppervlakke, en **Kinetiese wrywing** tussen relatief bewegende oppervlakke.

* Vloeistof wrywing is die wrywing tussen lae van viskeuse vloeistowwe wat relatief tot mekaar beweeg.

* **Gesmeerde Wrywing** is waar 'n smeermiddel, wat 'n vloeistof is, twee soliede oppervlakke skei.

* Parasitiese sleurkrag, is die krag wat die beweging van 'n vloeistof oor die oppervlak van 'n vaste liggaam teenwerk.

* Interne wrywing is die krag tussen partikels (waaruit die voorwerp bestaan) wat beweging teenwerk in 'n soliede voorwerp terwyl dit vervorm.

## Verwysings
Euston Tower

200px
**Euston Tower**

**286 Euston Road, Camden**  
Londen

----

**Voltooi in**

1970

----

**Styl**
Internasionale Styl
200px

----

**Hoogte**

124 m

----

**Verdiepings**

36

----

**Argitek**

Sidney Kaye

----
**Webtuiste**
*eustontower.com* 

**Euston Tower** is 'n wolkekrabber in die Londense distrik Camden met 'n hoogte van 124 m (407 voet) en 36 verdiepings. Die gebou, wat as 'n tipiese voorbeeld van Internasionale Styl-argitektuur met 'n staalskelet gebou en van onder tot bo met glas ingeklee is, is by die kruising van Tottenham Court Road en Euston Road geleë, met 286 Euston Road as sy straatadres.

Euston Tower is deur die argitek Sidney Kaye as deel van die Regent's Place-besigheidsprojek ontwerp en in ná 'n boutyd van vyf jaar in 1970 ingewy. Die boukoste het £3,5 miljoen beloop. Euston Tower vergelyk esteties met twee wolkekrabbers in Manchester, CIS Tower en New Century House. Die gebou het 'n oppervlak van altesaam een miljoen vierkante voet wat as kantoor-, winkel- en ontspanningsruimte verhuur word.

## Verwysings 
## Eksterne skakels 
*  *Amptelike webtuiste van Euston Tower*
Kolinda Grabar-Kitarović

**Kolinda Grabar-Kitarović** (uitgespreek [kȏlǐndǎ gr̩abâr̩ kitǎːr̩oʋit͡ɕ]; gebore 29 April 1968) is 'n Kroatiese politikus wat van 19 Februarie 2015 tot 5 Januarie 2020 as die 4de President van Kroasië gedien het.

Van 2011–2014 het sy as Assistentsekretaris-generaal van Openbare Diplomasie by NAVO gedien, onder sekretarisse Anders Fogh Rasmussen en Jens Stoltenberg. Sy was die eerste vrou om in die pos aangestel te word. Voorheen was sy die Minister van Buitelandse Sake van Kroasië (2005–2008) in die kabinet van Ivo Sanader, en Kroasië se ambassadeur in die Verenigde State van Amerika van 2008 tot 2011.

Grabar-Kitarović was 'n lid van die konserwatiewe Kroaties Demokratiese Unieparty vanaf 1993 tot 2015 en een van drie Kroatiese lede van die Trilaterale Kommissie. Sy het uit beide posisies bedank om die president van Kroasië te word.

## Verwysings
Black Hills

duimnael|*Black Hills* naby *Mount Rushmore*
duimnael|*Black Elk Wilderness* met *Horsethief Lake*

Die **Black Hills** is 'n ovaal bergagtige gebied, ongeveer 200&nbsp;km by 97&nbsp;km groot, wat 'n uitloper van die Rotsgebergte in die deelstate van Suid-Dakota en Wyoming vorm. Die hoogste punt in die berge is *Harney Peak* op 2,208 meter.

## Geskiedenis 
Hout was die eerste hulpbron wat in die berge ontgin is. Dit was gebruik as brandhout op die spoorlyne en as boumateriaal in die boomlose vlaktes. In 1860 is goud in die berge ontdek wat tot 'n goudstormloop aanleiding gegee het. Die Homestead-goudmyn is in 1878 geopen. Teen 1963 was daar reeds $20,300,000 se goud in die myn ontgin. Daar kom ook ander minerale in die berge voor.

Die bekende Mount Rushmore is in die berge.

## Bron 
* ''Collier's Encyclopedia'', Crowell-Collier Educational Corporation, Volume 4, Bladsy 236.
Weesgerus

duimnael|300px|Weesgerus se swembaddens

**Weesgerus** is 'n vakansieoord naby Modimolle (Nylstroom) in die Limpopoprovinsie. Die oord beslaan 'n oppervlak van 58 hektaar in die Waterberg-streek, sowat 3 kilometer buite Modimolle en 135 kilometer noord van Pretoria.

Verblyf kan in die woonwapark, chalets of een van verskeie gastehuise bespreek word. Dagbesoekers word ook toegelaat.

Die oord het vier verhitte swembaddens, asook drie koues en 'n waterglybaan. Sportliefhebbers kan die geriewe vir tennis, mini-gholf, jukskei en vlugbal benut. Daar is ook 'n snoepwinkel, restaurant en 'n damlapa waar ligte middagetes of 'n skemerkelkie genuttig kan word. Klein bokkies loop vry op die perseel rond.

Die plek word deur welige bosveldplantegroei, soos die boekenhout, vaalbos, wildesering en ten minste 35 ander boomspesies omring. Van die inheemse bome wat hier voorkom is die fluweelboswilg, gewone harpuisboom, laventelboom,  suurpruim, gewone drolpeer en stamvrug.

Ongeveer dertig voëlspesies kom in die gebied voor, insluitende die hadeda, kolgans, visarend, gewone tarentaal, rooiborsduifie en die gevlekte muisvoël.

Van die slange wat in die omgewing voorkom sluit in: pofadder, gewone nagadder, swartmamba, Mosambiekse spoegkobra, rinkhals, boomslang en die rooilipslang. Al hierdie slange, met uitsondering van die rooilipslang, is giftig.

## Verwysings 
## Eksterne skakels 
* Weesgerus se amptelike webtuiste
Boulder, Colorado

**Boulder** is stad in die deelstaat Colorado ongeveer 38&nbsp;km noordwes van Denver. Die administratiewe setel van Boulder County is hier geleë. Oos van die stad is vlasktes en wes is die Rotsgebergte.

## Geskiedenis 
Die eerste nedersetting is hier gestig in 1859 deur goudprospekteerders. Dit het in 1871 dorpstatus verkry. Goud, silwer, wolfram en steenkool kom in die area voor maar word nie ontgin nie.

## Bron 
* ''Collier's Encyclopedia'', Crowell-Collier Educational Corporation, Volume 4, Bladsy 427.
Apteker

260px|duimnael|Historiese foto van 'n apteker in Noorweë
320px|duimnael|Aptekers by 'n vloeibare oraledosisresepteerder

'n **Apteker** is 'n professionele verskaffer van gesondheidsorg, wat gewoonlik in 'n apteek praktiseer. Aptekers is kundiges op die gebied van dié gesondheidswetenskappe wat fokus op die veilige en doeltreffende gebruik van medisyne. 'n Apteker is 'n lid van die gesondheidsorgspan en is direk betrokke by pasiëntesorg.

## Opleiding 
Aptekerstudente ondergaan intensiewe universiteitsopleiding in die biochemiese meganismes en farmakologiese aksies van geneesmiddels, die samestelling van middels, geneesmiddelgebruik, terapeutiese rolle, newe-effekte, potensiële geneesmiddel-interaksies en moniteringsparameters. Dit studie is gekoppel aan menslike anatomie, fisiologie, patofisiologie en siektekunde. Verder ondergaan praktiserende aptekers volgehoue professionele indiensopleiding (in Engels *Continued Professional Development* genoem), wat op 'n jaarbasis deur die Aptekersraad gemonitor word.

Aptekers interpreteer en kommunikeer hierdie gespesialiseerde kennis aan pasiënte en hul geneeskundiges; en kan dit ook aan ander verskaffers van gesondheidsorg, bv. mediese versekeringsfondse, lewer.

## Professionele regulering 
In die meeste lande is die aptekersberoep onderhewig aan professionele regulering. Afhangende van die wetlike omvang van die praktyk, kan aptekers bydra tot die voorskryf- (ook na verwys as "aptekervoorgeskrewe") en beheer van sekere medikasie (bv. inentings en voorbehoeding), in sommige jurisdiksies. Die lisensievereistes verskil in meeste lande, en kan vereis dat 'n apteker óf 'n Baccalaureusgraad in Farmasie (BPharm), óf selfs 'n Doktorsgraad in Farmasie (PharmD), behaal het. 'n Suid-Afrikaanse apteker behoort egter universiteitsopleiding te voltooi en word daarna ingeskryf in die aptekersregister van die Suid-Afrikaanse Aptekersraad.

## Beroepsvertakkings 
Die mees algemene aptekersposisies is dié van 'n gemeenskapsapteker (ook na verwys as 'n kleinhandelapteker), of 'n hospitaalapteker, waar hulle onderrig gee en raad verskaf oor die korrekte gebruik en newe-effekte van medies voorgeskrewe dwelmstowwe en medisyne. Aptekers kan ook hul beroep beoefen in 'n verskeidenheid ander instellings, insluitend die vervaardigingsindustrie, groothandel, navorsing, akademie, militêre- en regeringsadministrasie.

## Sien ook 
* Baccalaureus Pharmaciae
* Farmasie

## Verwysings 
## Eksterne skakels 
* https://www.vrouekeur.co.za/leefstyl/geld-werk-leefstyl/kies-n-beroep-apteker
*
Royal Pavilion

Die **Royal Pavilion** is ’n voormalige koninklike woning in Brighton, Engeland. Dit is vanaf 1787 in drie fases gebou as ’n strandwoning vir George, die Prins van Wallis, wat in 1811 die land se regent geword het. Dit is gebou in die Indies-Gotiese styl wat vir die grootste deel van die 19de eeu in Indië gewild was.

## Geskiedenis 
Die Prins van Wallis, wat later George IV geword het, het Brighton in 1783 op 21-jarige ouderdom die eerste keer besoek. Die kusdorp het in die mode geraak danksy die feit dat George se oom, prins Henry, Hertog van Cumberland, daar gewoon het; George het sy liefde vir kos, die teater en die vinnige lewe gedeel. Sy dokter het ook aanbeveel dat die seewater goed sou wees vir sy jig. 

duimnael|links|200px|Hospitaalbeddens in die Pavilion tydens die Eerste Wêreldoorlog.
In 1786 het hy ’n klein eertydse plaashuis gekoop aan die Steine, ’n deel in Brighton wat met gras beplant was en as wandelpad gebruik is. Die huis is in 1787 uitgebrei en dit het ’n vleuel van die **Marine Pavilion** geword aan ’n sentrale rotunda. Dit het uit net drie hoofkamers bestaan: ’n ontbytkamer, eetkamer en biblioteek in die neo-klassieke styl. In 1801–'02 is die Pavilion vergroot met ’n nuwe eetkamer en konservatorium. Die prins het ook grond om die eiendom gekoop waarop ’n ryskool en perdestalle gebou is.

Tussen 1815 en 1822 het die ontwerper John Nash die Pavilion herontwerp en uitgebrei, en dit is sy werk wat vandag gesien kan word. Die paleis het van buite af ’n opvallende Indies-Islamitiese voorkoms, terwyl die binnekant sterk Sjinese en Indiese eienskappe het. Dit is ’n uitstekende voorbeeld van die eksotiese alternatief vir die gewone, meer klassieke argitektuur van die tyd.

Koningin Victoria het nie van Brighton gehou nie omdat dit klein en onprivaat was. In 1850 het die regering die Pavilion aan die dorp verkoop. Die aangrensende perdestalle is in 1860 omskep in ’n konsertsaal wat vandag bekend is as die Brighton Dome. Baie van die oorspronklike vaste bybehore van die Pavilion is verwyder en in onder meer Buckingham-paleis en Windsor-kasteel gebruik. Sedert 1860 is baie van die bybehore terugbesorg aan die dorp se munisipaliteit, wat groot moeite gedoen het om die Pavilion tot sy eertydse glorie te restoureer.

In die Eerste Wêreldoorlog is die Pavilion en ander plekke in Brighton in ’n militêre hospitaal omskep. Daar was twee operasieteaters en meer as 700 beddens. Meer as 2&nbsp;300 soldate is daar behandel.

Op 29 Maart 2014 is een van Brittanje se eerste gayhuwelike in die Royal Pavilion voltrek.

## Verwysings 
## Eksterne skakels 
* The Royal Pavilion and Museums se amptelike webtuiste
* Foto's van die Royal Pavilion

* 15px Hierdie artikel is vertaal uit die Engelse Wikipedia
Farmasie

duimnael|200px|'n Aptekersvysel, die simbool van Farmaseutiese wetenskappe
duimnael|200px|Verpakte tablette

Die **aptekerswese** of **farmasie** behels die bestudering en beoefening van dié gebied van die gesondheidswetenskappe wat fokus op die veilige en doeltreffende gebruik van medisyne. Die Griekse woord φάρμακον (*phármakon*) beteken "medisinale stof". 'n Apteker is dus per definisie 'n farmaseut.

## Funksie 
duimnael|Verskillende tablette en kapsules
Die farmaseutiese wetenskap hou hom besig met die werking van medisyne en plasebo's, en die invloed wat hulle het op mens en dier, in die besonder by siektes of ander mediese klagtes. Daarbenewens word die eienskappe en effektiwiteit van medisinale stowwe, die samestelling, voorbereiding en wyse van bewaring van medisyne, die gewenste dosis, interaksie tussen medisyne en die giftigheid (toksisiteit) van medisyne bestudeer.

Die omvang van farmasiepraktyk sluit meer tradisionele rolle in soos die samestelling en reseptering van medikasie, maar ook meer moderne dienste wat verband hou met gesondheidsorg, insluitende kliniese dienste, immunisasie, die hersiening van medikasie vir veiligheid en doeltreffendheid, en die verskaffing van inligting oor medisyne, dwelmmiddels en gifstowwe. Aptekers is dus die kenners op die gebied van geneesmiddelterapie en is die primêre gesondheidswerkers wat die gebruik van medikasie optimaliseer tot die voordeel van die pasiënt.

## Opleiding 
Vertakkings van aptekerstudie is onder andere: farmakologie (bestaande uit farmakodinamiek en farmakokinetika), farmakognosie, farmaseutiese chemie, farmaseutika (insluitende resepteerkunde en die voorbereiding van medisyne), farmakoterapie en biofarmaseutiese analise. Die farmaseutiese industrie doen navorsing, ontwikkel en vervaardig medisyne.

## Wetlike regulering 
Die wetlike vereistes vir die voorbereiding van voorskrifmedisyne in Suid-Afrika is vasgelê in die Wet op Aptekers, 1974, die Wet op die Beheer van Medisyne en Verwante Stowwe (Wetnommer 101 van 1965, soos gewysig), asook die Regulasies daarmeesaam afgekondig. 'n Suid-Afrikaanse apteker het universiteitsopleiding ondergaan en word na die voltooiing van sy/haar apteekindiensopleiding ingeskryf in die aptekersregister van die Suid-Afrikaanse Aptekersraad. Die geneesmiddelwetgewing kan van land tot land verskil. Die Internasionale Konferensie vir harmonisering (ICH) werk aan standaardisering van geneesmiddelwetgewing.

## Sien ook 
* Apteek

## Verwysings 
## Eksterne skakels 
*
Julian Barnes

**Julian Patrick Barnes** (gebore 19 Januarie 1946) is 'n Engelse skrywer van romans, kortverhale, essays en memoires. Hy het in 2012 die Booker-prys vir sy roman *The Sense of an Ending* gewen.

Barnes is 'n ateïs. Hy is ook die beskermheer van die menseregtegroep *Freedom from Torture*.

Sy vrou Pat Kavanagh was 'n literêre agent en is op 20 Oktober 2008 weens 'n breingewas oorlede.
Maxwell Anderson

**James Maxwell Anderson** (15 Desember 1888 — 28 Februarie 1959) was 'n Amerikaanse dramaturg, digter en essayis. Hy het in 1933 die Pulitzerprys vir Drama gewen vir sy toneelstuk *Both Your Houses*. Ander prominente toneelstukke sluit in *What Price Glory* (1924), *Winterset* (1935), *High Tor* (1937), *Key Largo* (1939), *Joan of Lorraine* (1946) en *Lost in the Stars* (1949). Laasgenoemde werk is 'n musikale verwerking vir Broadway van Alan Paton se topverkoperroman *Cry, the Beloved Country*.

Anderson is veral daarvoor bekend dat hy 'n goeie vriend en professionele kollaborateur van die Duits-Amerikaanse komponis Kurt Weill was.
Buchenwald-konsentrasiekamp

duimnael|260px|Die wagtoring by die Buchenwald-gedenkterrein in 1983

**Buchenwald** was 'n Duitse konsentrasiekamp van die Tweede Wêreldoorlog in sentraal Duitsland naby Weimar. Daar was 20,000 verhongerde mense bevry uit die  konsentrasiekamp deur die Geallieerdes op 12 April 1945. Hulle was al wat oorgebly het van die 82,000 persone wat in die kamp se registers geregistreer was. Daar was duidelike tekens van brutaliteit teenoor vroue en algemene wandade dwarsoor die kamp. Lyke van mans en vrouens het reg oor die kamp verstrooi gelê. Daar was ook martelkamers ontdek in die kamp. Daar word geskat dat ongeveer 32,705 mense verbrand is in die oonde op die terrein.

## Sien ook 
* Lys van konsentrasiekampe in Nazi-Duitsland

## Bron 
* ''Collier's Encyclopedia'', Crowell-Collier Educational Corporation, Volume 4, Bladsy 649.
Vaandrig

'n **Vaandrig** was 'n soldaat van 'n lae rang. Die titel is vandag in Suid-Afrika slegs van historiese belang.

Oorspronklik was 'n vaandrig 'n jong soldaat wat die eer gehad het om sy kompanjie se vlag te dra. Dikwels was so 'n vaandeldraer 'n jong edelman. In Suid-Afrika het die titels kornet, veldwagmeester en vaandrig saamgesmelt tot veldkornet.

In die regeringsperiode van die VOC aan die Kaap het veral die leiers van verkenningstogte na die binneland die titel vaandrig gehad. Voorbeelde hiervan was Jan van Harwaerden, Isaq Schrijver, Hieronimus Cruse, Olof Bergh, Johannes Tobias Rhenius en August Beutler. Die latere landdros van Graaff-Reinet (sir) Andries Stockenström het ook die titel gehad. 'n Plaas langs die Sonderendrivier tussen Stormsvlei en Swellendam het die naam Vaandrigsdrift. Schrijver is in Januarie 1689 hier deur die rivier.
Bus

duimnael|Benz-Omnibus, 1896
[duimnael|'n Alexander Dennis Enviro400-dubbeldekkerbus in [Londen]]
[duimnael|'n Volvo B10M in [Japan.]]
[duimnael|'n Scania OmniCity-bus in [Stockholm, Swede.]]
duimnael|New Flyer C40LF

: *Hierdie artikel handel oor die voertuig. Vir die rekenaarbegrip, sien rekenaarbus.*

'n **Bus** is 'n voertuig wat geskik is vir die vervoer van menige passasiers. Sommige busse kan tot 300 passasiers op 'n keer vervoer.

Busse wat deur perde getrek is, is gebruik vanaf die 1820's, gevolg deur stoombusse in die 1830's, en toe elektriese busse in 1882. Die eerste busse met binnebrandenjins, of motorbusse, is in 1895 in Europa in gebruik geneem.

## Youngman JNP6250G 
200px|duimnael
200px|duimnael

Die grootse bus ter wêreld is die Youngman JNP6250G. Die bus is 25 meter lank en kan 300 passasiers vervoer.

## Verwysings 
## Eksterne skakels 
*
Beetsterzwaag

**Beetsterzwaag** (Wes-Fries: *Beetstersweach*) is 'n dorp in die Nederlandse provinsie Friesland. Die dorp lê 4&nbsp;km suid van Drachten en ressorteer onder die munisipaliteit Opsterland (Wes-Fries: *Opsterlân*). Dit het sowat 3&nbsp;569
inwoners (2013-sensus).

## Beeldbepalende geboue 

Lêer:Hoofdstraat80 Beetsterzwaag.jpg|Lycklamahuis in die hoofstraat
Lêer:Beetsterweg2 Beetsterzwaag.jpg|Fockensstate
Lêer:Hoofdstraat3 Beetsterzwaag.jpg|Lyndensteyn
Lêer:Harinxmastate Beetsterzwaag.jpg|Harinxmastate
Lêer:Lauswolt Beetsterzwaag.jpg|Hotel Lauswolt

## Inwoners 
* Rutger Hauer, akteur
* J. Slauerhoff, skrywer (Mei-Julie 1929)

## Eksterne skakels
Arthur Wellesley, 1ste hertog van Wellington

**Arthur Wellesly, 1ste hertog van Wellington** (1769 - 1852) was 'n Britse generaal en politikus. Hy was die Britse generaal in die slag by Waterloo op 18 Junie 1815. Wellington was Britse Eerste Minister (1828 - 1830). 

Die stad Wellington in Nieu-Seeland is vernoem na Arthur Wellesley, die oorwinnaar in die Slag by Waterloo.

## Bronnelys 
* Elizabeth Longford: *Wellington. The Years of the Sword*, London 1969.
* Elizabeth Longford: *Wellington. Pillar of State*, London 1972.
Pierre Curie

**Pierre Curie** (15 Mei 1859 – 19 April 1906) was 'n Franse fisikus en die eggenote van Marie Curie. Hy het aan die Sorbonne studeer en word professor in Algemene Fisika aan die *École de Physique et de Chimie* in 1895. Later beklee hy dieselfde pos aan die Sorbonne in 1904.

Sy eerste navorsingswerk het gegaan oor magnetisme in kristalle. Saam met sy broer Paul-Jean Curie ondersoek hulle piësoëlektrisiteit in kristalle in 1880. Sy werk oor magnetiseerbaarheid lei tot *Curie se Wet* terwyl *Curie se Punt* die kritiese temperatuurpunt is waar magnetisme skielik verdwyn. Pierre Curie ontvang in 1903, saam met Henri Becquerel en sy eggenote Marie, die Nobelprys vir fisika.

Hy sterf in 'n ongeluk toe 'n perdekar oor hom ry in Parys op 19 April 1906. Pierre en sy vrou het twee dogters gehad: Ève en Irène.

## Kyk ook 
*Nobelsiekte

## Verwysings 
## Bron 
* ''Collier's Encyclopedia'', Crowell-Collier Educational Corporation, Volume 7, Bladsy 566.

## Eksterne skakels 
*
Sentimeter

[duimnael|regs|Voorstelling van 'n [liniaal met millimeter- en **sentimeter**merke]]
duimnael|regs|Liniaal wat in sentimeters afgemerk is
[duimnael|regs|Die wêreld se [bykolibrie|kleinste voëltjie is net oor die 5&nbsp;cm lank.]]
'n **Sentimeter** is 'n maateenheid en is 'n honderdste van 'n meter. Dit word afgekort as **cm** en uitgedruk as 10-2&nbsp;m.

## SI-veelvoude 
Daar is eenhede wat tot die metriese stelsel behoort het, maar wat nie meer in die S.I.-stelsel erken word nie, soos:
Toyota Land Cruiser Prado

Die **Toyota Land Cruiser Prado** is 'n middel-grootte vierwielaandrywing voertuig in die Toyota Land Cruiser-reeks. Dit word deur die Japannese motorvervaardiger, die Toyota Motorkorporasie vervaardig en bemark. Die Prado is een van die kleiner voertuie in die reeks. Die 2014 Prado is gebaseer op Toyota se J150 platform.

In Europa staan die 2014 Prado bekend as die Land Cruiser LC3, LC4 en LC5, afhangende van die toerustingvlak. Die Prado kan ook as die Land Cruiser LC70, LC90, LC120 en LC150 afhangende van die platform, na verwys word. In Noord-Amerika is dit nie deel van die Land Cruiser-reeks nie; die Toyota 4Runner vervang die Prado met basiese afwerking terwyl die Lexus GX 470 die Prado vervang met luukse afwerking. Die GX 470 gebruik feitlik identiese bakpanele en 'n V8-enjin.

Prado's het leerraamonderstelle, tweegang-oordragkaste en agterste balkasse. Die J70 platform het 'n voorste balkas terwyl die J90, J120 en J150 platforms met onafhanklike vering aan die voorkant toegerus is.

Die 2014 Prado is beskikbaar in GX, GXL, VX en Grande weergawes. Die GX is die intreevlakmodel, terwyl die Grande die luukse weergawe is. In die meeste markte is die Prado beskikbaar met 'n 4.0 L V6-petrolenjin of 3.0 L inlynviersilinder dieselenjin. Dit is ook beskikbaar in 4.6 L V8 petrol. In sommige Europese lande is sekere kommersiële variante beskikbaar, gebaseer op die kortasafstandonderstel. 

Teen 2014 was die LC Prado beskikbaar in alle Toyotamarkte, behalwe Suid-Korea, die VSA (beskikbaar as die Lexus GX), Kanada (beskikbaar as die Lexus GX), en Meksiko.

## Verwysings
Highgate-begraafplaas

220px
**Highgate Cemetery**

----

**Ligging**

Highgate
Londen, Verenigde Koninkryk

----

**Gevestig in**

1839

----

**Oppervlakte**

37 akkers (15 hektaar)

----

220px

**Permanente grafte**

53&nbsp;000+

----

**Webtuiste**
 
*Highgatecemetery.org*

Die **Highgate-begraafplaas** is 'n vredehof in Highgate, 'n stadsdeel in die noorde van die Britse hoofstad Londen wat op 20 Mei 1839 ingewy is. Dit was een van sewe nuwe privaat begraafplase wat in die 1830's en 1840's in die omliggende landelike omgewing vir die teraardebestelling van Londenaars ontstaan het nadat kerkhowe in die stadsgebied oorvol geraak het. Na hierdie sewe begraafplase word informeel dikwels as die *Magnificent Seven* verwys.
duimnael|links|Grafkelders in familiebesit in die *Circle of Lebanon*
duimnael|links|Ingang tot die Egiptiese Laan
duimnael|links|Plante woeker op historiese grafte
duimnael|links|Die duister atmosfeer het aanleiding gegee tot stedelike legendes soos dié van die Highgate-vampier - 'n mediasensasie in die 1970's
Na *Highgate Cemetery* word dikwels verwys as die mooiste van hierdie Victoriaanse begraafplase. In die Victoriaanse tydperk was dit ook die gewildste - hoe meer bekende kunstenaars, skrywers en intellektueles hier ter ruste gelê is, hoe meer het dit die gunsteling-begraafplaas van welvarende gesinne geword.

Sowat 170&nbsp;000 oorledenes het hul laaste rusplek in 'n geskatte 53&nbsp;000 grafte op die Highgate-begraafplaas gevind, waaronder bekende persoonlikhede soos Karl Marx. In die 1970's is die begraafplaas byna aan verval prysgegee nadat geen plek meer beskikbaar was vir nuwe teraardebestellings nie en die privaat eienaars dit nie meer winsgewend kon bedryf nie. Plantegroei is nie meer beheer nie, en vandale het verwoesting gesaai.

In 1975 het belangstellende vrywilligers in 'n vereniging, *The Friends of Highgate Cemetery*, saamgesluit om die begraafplaas van algehele verwaarlosing te red. Tans het die vredehof, wat in 'n westelike en oostelike afdeling verdeel word, de facto die status van 'n natuurreservaat en word dit in die *National Register of Historic Parks and Gardens* gelys. Die westelike afdeling, met argitektoniese besonderhede soos die Egiptiese Laan (*Egyptian Avenue*), die *Circle of Lebanon*, die *Terrace Catacombs* en Julius Beer se mausoleum, staan nie oop vir individuele besoekers nie, maar mag tydens begeleide toere besigtig word.

## Verwante artikels 
* Bunhill Fields
* Kensal Green-begraafplaas

## Eksterne skakels 
;Media
----
* *YouTube.com: BBC London Calling - Part 8: Highgate Cemetery (2012)*
* ''YouTube.com: 'n Privaat besoek aan Highgate Cemetery*
* *YouTube.com - Sean McNeaney: The Horrors of Highgate Cemetery*
;Highgate-vampier
----
* *The Highgate Vampire: Horror of the Dead''
Passasier

[duimnael|Passasiers aan boord 'n [Gulfstream G280-vliegtuig ]]
[duimnael|Passasiers klim uit 'n [trein uit op 'n stasie ]]

'n **Passasier** is 'n persoon wat reis in 'n voertuig, maar het min of geen verantwoordelikheid vir die take wat nodig is vir die voertuig om sy bestemming te bereik nie. Persone wat self nie in beheer is van die voertuig nie, maar wel 'n diens of taak verrig, word nie as 'n passasier gesien nie soos bv. 'n lugwaardin op 'n vliegtuig.
Irène Joliot-Curie

**Irène Joliot-Curie** (12 September 1897 – 17 Maart 1956) was 'n Franse fisikus en die dogter van Pierre en Marie Curie. Sy het ook gestudeer aan die Sorbonne en het gewerk as 'n verpleegster tydens die Eerste Wêreldoorlog. Sy het haar eerste wetenskaplike werk gepubliseer in 1921. Sy het aan die Radium Instituut van die Universiteit van Parys gewerk waar sy haar man Jean Frédéric Joliot ontmoet het. Hulle is in 1926 getroud. Hulle werk oor radioaktiwiteit wen vir hulle die Nobelprys vir Chemie in 1935. In 1936 het Joliot-Curie as 'n assistent sekretaresse gewerk in die wetenskaplike navorings eenheid van die kabinet van Léon Blum maar bedank daarna om op haar navorsingswerk te konsentreer. Sy sukkel tydens die Tweede Wêreldoorlog en word geforseer om na Switserland te ontsnap vroeg in 1944. Sy moes uit die Franse Atoom Energie Kommissie bedank in 1951 as gevolg van haar man se kommunistiese aktiwiteite. Sy sterf in Parys op 17 Maart 1956.

Haar suster was Ève Curie.

## Verwysings 
## Bron 
* ''Collier's Encyclopedia'', Crowell-Collier Educational Corporation, Volume 13, Bladsy 620.

## Eksterne skakels
Royal Shakespeare Company

[duimnael|250px|Die [Royal Shakespeare Theatre in Stratford-upon-Avon, 2011.]]

Die **Royal Shakespeare Company** **(RSC)** is 'n vooraanstaande Britse teatergeselskap wat werksaam is in William Shakespeare se geboortedorp, Stratford-upon-Avon. Met nagenoeg 700 werknemers bring hierdie geselskap ongeveer 20 produksies elke jaar op die planke, nie alleenlik in hulle tuisdorp nie, maar ook op toer in plekke soos Londen en Newcastle. Die RSC lewer hoofsaaklik uitvoerings van toneelstukke deur Shakespeare en sy tydgenote, maar is ook betrokke by die uitvoering van meer moderne teaterstukke, soos dié van Harold Pinter, Tom Stoppard, Eugene O'Neill, Arthur Miller en Claude-Michel Schoenberg. Daarbenewens werk hulle ook aktief aan opvoedingsprojekte wat daarop mik om 'n liefde vir Shakespeare by onderwysers en jong leerders te kweek. Een voorbeeld hiervan is die 2008 manifes 'Stand Up for Shakespeare', wat 'n veldtog geloods het om jongmense aan Shakespeare se toneelstukke in die konteks van lewende teater-uitvoerings bloot te stel.

Die RSC is formeel gestig op 20 Maart 1961, met 'n aankondiging dat Stratford se bestaande Shakespeare Memorial Theatre voortaan bekend sou staan as die Royal Shakespeare Theatre, en dat die geselskap wat in hierdie teater werksaam was die Royal Shakespeare Company sou heet. Peter Hall was die stigtende artistieke direkteur (1960—1968), en is opgevolg deur Trevor Nunn (1968—1986), Terry Hands (1978—1991) (Nunn en Hands het vir ongeveer agt jaar lank saam die artistieke direkteurskap behartig), Adrian Noble (1991—2003), Michael Boyd (2003—2012), en Gregory Doran (2012—). Die periodes onder Hands en Noble se leierskap was 'n moeilike fase vir die geselskap, waarin 'n professionele assosiasie met die Barbican Sentrum in Londen stopgesit is met opeenlopende negatiewe finansiële gevolge.

Die geselskap se 50ste herdenkingsjaar is in 2011 gevier met uitvoerings van *Macbeth* en *The Merchant of Venice*, asook 'n hergekonstrueerde verlore toneelstuk genaamd *The History of Cardenio*. Tydens die kulturele olimpiade wat gepaard gegaan het met die Olimpiese Somerspele 2012 en die Paralimpiese Somerspele 2012 het die RSC 'n internasionale Shakespeare fees (die *World Shakespeare Festival*) vervaardig, met kunstenaars van regoor die wêreld wat teatervertonings van Shakespeare se werke op verskeie plekke in die Verkenigde Koninkryk opgevoer het. In 2013 het die RSC begin om lewende uitsendings van produksies internasionaal te versprei.
The Spanish Tragedy

***The Spanish Tragedy, or Hieronimo is Mad Again*** is 'n Elisabethaanse treurspel wat tussen 1582 en 1892 geskryf is deur Thomas Kyd. Hierdie toneelstuk was baie invloedryk, omdat dit die genre van wraaktreurspel populêr gemaak het. Dié treurspel se dramatiese kunsie van 'n toneelstuk binne-in 'n toneelstuk, tesame met die idee van 'n wraaksugtige spook, is in Shakespeare se *Hamlet* nagemaak. Thomas Kyd word ook deur baie voorgestel as die outeur van 'n hipotetiese *Ur-Hamlet*, wat heel moontlik een van die bronne vir Shakespeare se weergawe van die Hamlet-storie was.
Tom Stoppard

**Sir Tom Stoppard** (gebore Tomáš Straussler; 3 Julie 1937 - 29 November 2025) was 'n Tsjeggies-gebore Britse dramaturg wat toneelstukke skryf vir die verhoog, radio, televisie en silwerdoek. As tweejarige was hy deel van die beroemde *Kindertransport* wat kinders uit sentraal-Europa na Engeland vervoer het, om die dreigende moontlikheid van 'n Nazi-besetting te ontglip. 

Stoppard is die mede-outeur, saam met Marc Norman, van 'n Oscar-bekroonde draaiboek vir die rolprent *Shakespeare in Love* (1998). Hy is verder ook die mede-outeur van die draaiboeke vir Terry Gilliam se rolprent *Brazil* (1985) en Fred Schepisi se rolprent *The Russia House* (1990).

Stoppard se vernaamste toneelstukke vir die verhoog is *Travesties* (1974), *Every Good Boy Deserves Favour* (1977), *The Real Thing* (1982), *Arcadia* (1993), *The Invention of Love* (1997), die trilogie *The Coast of Utopia* (2002), en *The Hard Problem* (2015). Sy bekendste werk, *Rosencrantz and Guildenstern Are Dead* (1966), is 'n absurdiste en eksistensialistiese tragikomedie wat uit brei op die doen en late van twee kleiner karakters uit William Shakespeare se *Hamlet*.
Rosencrantz and Guildenstern Are Dead

[duimnael|[Josip Zovko as Hamlet, HNK Split, Croatia, foto: Matko Biljak]]
***Rosencrantz and Guildenstern Are Dead***, dikwels slegs na verwys as ***Rosencrantz and Guildenstern***, is 'n absurdiste en eksistensialistiese tragikomedie geskryf deur Tom Stoppard. Dit is vir die eerste keer op die planke gebring by die Edinburgh Festival Fringe van 1966.

*Rosencrantz and Guildenstern* brei uit op die doen en late van twee kleiner karakters uit William Shakespeare se *Hamlet*. Die toneelstuk se simbiotiese handeling vind hoofsaaklik plaas in die skuifskerm van Shakespeare se uitgevoerde werk, met verskynings deur die groter karakters uit *Hamlet* wat fragmente van die oorspronklike werk se tonele opvoer. Tussen hierdie diverse episodes spreek Stoppard se twee protagoniste hulle verwarring uit omtrent die dramatiese ontwikkeling van gebeure op die Hamlet-verhoog.
The Handmaid's Tale

'''''The Handmaid's Tale''''' is 'n distopiese en spekulatiewe roman, geskryf deur die Kanadese outeur Margaret Atwood. Dit is die eerste keer in 1985 gepubliseer. Die verhaal speel af in Nieu-Engeland en dit skets 'n militêre teokratiese bewind wat in die nabye toekoms die bestaande Amerikaanse regering omverwerp om die fiktiewe Republiek van Gilead te skep.

Die belangrikste tema wat in ''The Handmaid's Tale'' ontwikkel word is die onderdrukking en onderwerping van vroumense binne 'n patriargale samelewing. Die roman vertel die storie van Offred (wie se naam afgelei is vanuit die besitlike vorm, "of Fred"). Soos enige dienares in haar samelewing word sy verbied om haar geboortenaam te gebruik, en moet haar naam haar meester of kommandeur se naam weerspieël. Offred is deel van 'n klas vrouens wat steeds vrugbaar bly tydens 'n era wanneer geboortesyfers drasties afgeneem het. Hierdie vrouens word geforseer om kinders vir die regerende klas te baar. Deur middel van 'n eerstepersoonverteller skets Atwood Offred se storie voor en tydens die rewolusie wat al haar regte as vrou weggeneem het, tesame met haar oorlewing as dienares in die Republiek van Gilead.

Atwood het twee groot toekennings gewen vir ''The Handmaid's Tale'': die 1985 Governor General's Award vir letterkunde, asook die eerste Arthur C. Clarke Award vir wetenskapfiksie wat in 1987 toegeken is. Verder was haar roman ook genomineer vir die Gemenebes se 1986 Booker-prys. Dit is aangepas in 'n gelyknamige film (1990), opera (2000) en televisiereeks (2017).

''The Handmaid's Tale'' is een van die 100 boeke in Amerika wat die gereeldste deur konserwatiewe dorp- en skoolgemeenskappe uitgedaag word, met die oog daarop dat die boek van voorgeskrewe leeslyste geskrap moet word en selfs uit biblioteke verwyder moet word. Hierdie veldtogte gebeur grootliks weens die roman se kontroversiële uitbeelding van 'n ontluikende feministiese wêreldbeskouing binne 'n teokratiese patriargie.
Waray-Waray Wikipedia

Die **Waray-Waray Wikipedia** is die Wikipedia vir die Waray-Waraytaal wat deur ongeveer 2,6 miljoen mense in die Filippyne gepraat word. Die Wikipedia is op 25 September 2005 begin. Dit is tans die sewende grootste Wikipedia met ongeveer  artikels. Die meeste van die artikels word deur 'n bot geskryf.
Percy Sledge

**Percy Sledge** (25 November 1940 – 14 April 2015) was 'n Amerikaanse sanger. Hy was veral bekend vir sy treffers "*When a man loves a woman*" en "*My Special Prayer*".

In die vroeë sestigerjare het Sledge as verpleër in 'n hospitaal gewerk en by die musiekgroep *Esquires Combo* aangesluit. Die plaaslike DJ, Quin Ivy, het hom geadviseer om 'n sololoopbaan te begin. Sy eerste enkelspeler, "*When a man loves a woman*", wat hy self geskryf het, is in 1966 deur *Atlantic Records* vrygestel. Die liedjie was wêreldwyd 'n treffer, onder andere nommer een in die Verenigde State. Dit is opgevolg deur treffers soos "*Love me Tender*", "*Take Time to Know her*" en in 1969, "*My Special Prayer*".

In die jare sewentig het sy gewildheid begin daal. Sy laaste groot internasionale treffer was "''I'll be your everything*" in 1975. Sy optredes het egter steeds goed verkoop en hy kon tot in die jare negentig groot skares trek. In 1987 word "*When a man loves a woman''" weer 'n treffer, danksy 'n advertensie van die Levi-handelsmerk.

duimnael|links|Percy Sledge in 1974

In 1993 is Sledge in die *Alabama Music Hall of Fame* opgeneem.

Sledge het later in sy lewe lewerkanker opgedoen en is in 2014 daarvoor geopereer. Hy is op 14 April 2015 in die ouderdom van 73 in Baton Rouge, Louisiana oorlede.

## Verwysings 
## Eksterne skakels 
* 
* 
;Ensiklopedieë
* *Encyclopedia of Alabama: Percy Sledge*
Urarteïes

**Urarteïes** is die taal wat in die 1ste millennium v.C. deur die bewoners van die Koninkryk Urartu, 'n antieke staat in die gebied van die Vanmeer in die huidige Oos-Turkye en Armenië gepraat is. Urartu en Urarteïes is afgelei van die Assiriese benaming van die gebied en sy taal, terwyl die Urarteërs na hulself as *Biai-nili* verwys het.

[duimnael|links|'n Urarteïese wigskrif-inskrif word in die Erebuni-museum in [Jerewan, Armenië vertoon]]
In ouer vaktekste word na die taal ook verwys as Chaldies, afgelei van die god Ḫaldi, of as Vanies volgens die vroegste argeologiese vindplek naby die moderne stad Van. Hier was ook die hoofstad van Urartu geleë. Die oudste oorgelewerde tekste dateer uit die regeringstyd van Sarduri I in die laat 9de eeu v.C. Saam met die ondergang van die ryk sowat tweehonderd jaar later het ook alle skriftelike oorlewerings uit dié tyd verdwyn. So is die verdere ontwikkeling van Urarteïes onbekend. Dit is moontlik later deur 'n vroeë vorm van Armeens vervang.

Op basis van beskikbare bronne neem navorsers aan dat Urarteïes as spreek- en skryftaal tydelik en geografies beperk gebly het tot die Ryk van Urartu. Urarteïes is vermoedelik deur die meerderheid van die destydse bevolking rondom die Vanmeer en in gebiede langs die Bo-Zabvallei gebesig. Die ontsyfering van Nieu-Assiriese wigskriftekste het Urarteïese bronne toeganklik gemaak vir navorsing. Urarteïes is egter eers vanaf die 1930's stelselmatig deur wetenskaplikes bestudeer.

Urarteïes vorm saam met die nou verwante Hurrities die sogenaamde Hurro-Urarteïese taalfamilie. Hurrities is tot in die 12de eeu v.C. in Oos-Anatolië, Noord-Sirië en Noord-Mesopotamië gepraat en het daarna uitgesterf soos Urarteïes. Albei tale is blykbaar nie enigsins verwant aan 'n groter taalgroep nie, alhoewel sommige taalnavorsers aanneem dat hulle moontlik verwant aan die Noordoos-Kaukasiese tale van Nachies-Dagestanse tale is.
Tamil Wikipedia

Die **Tamil Wikipedia** (Tamil: தமிழ் விக்கிப்பீடியா) is die Wikipedia vir die Tamil-taal. Dit is in September 2009 geskep en is tans die  grootste Wikipedia met ongeveer  artikels en die tweede grootste in die Indiese tale.
Taoyuan

**Taoyuan**, amptelik **Taoyuan Stad** (Chinees: 桃園市; pinyin: *Taoyuan shi*; Taiwannees: *Thô-hn̂g Tshī*), is ná Nieu-Taipei, Kaohsiung, Taichung en Taipei die vyfde grootste stad van die Republiek China op die eiland Taiwan met 'n bevolking van sowat 2,3 miljoen en beslaan 'n oppervlakte van 1&nbsp;220,95&nbsp;km². Taoyuan is 'n spesiale munisipaliteit in die noordelike deel van die eilandstaat en dit word regstreeks deur die nasionale regering bestuur. Die stad is langs Nieu-Taipei aan die kus van die Oos-Chinese See in die administratiewe gewes Noord-Taiwan geleë. Taoyuan-distrik is in hierdie munisipaliteit geleë en dien as setel van Taoyuan.

duimnael|links|Taoyuan se stadshorison
Die stad Taoyuan is op 25 Desember 2014 uit die Taoyuan-distrik gevorm. Taoyuan beteken "persketuin" aangesien die gebied gereeld baie perskebloeisels het. Taoyuan is die tuiste van die inheemse Pingpu-stam. Dit vorm nou 'n belangrike industriële streek van Taiwan. Die grootste lughawe van dié land, Taoyuan Internasionale Lughawe, wat Taipei bedien, is in hierdie streek geleë. Taoyuan beskik ook oor 'n groot hawe langs die Oos-Chinese See.

## Verwysings 
## Eksterne skakels 
*  
*  Amptelike webwerf
*
Thai Wikipedia

Die **Thai Wikipedia** (Thai: วิกิพีเดียภาษาไทย) is die Wikipedia vir die Thai-taal. Dit is in Desember 2003 geskep en is tans die  grootste Wikipedia met ongeveer  artikels.
Goris

**Goris** (Armeens: Գորիս; vroeër bekend as **Hin Kores** en **Gorayk‘**) is 'n nedersetting in die Suid-Armeense provinsie Syunik. Dit is in die Goris- of Vararak-riviervallei geleë, sowat 254&nbsp;km van die Armeense hoofstad Jerewan en 67&nbsp;km van die provinsiale hoofstad Kapan af, en word omring deur hoë sandsteenberge.

Goris word amptelik as stedelike nedersetting gekategoriseer en is tans die tweede grootste stad in die provinsie Syunik. Volgens die Nasionale Statistieke Diens van die Republiek van Armenië (ARMSTAT) het Goris in 2010 'n bevolking van 23&nbsp;022 gehad, 'n effense afname sedert die sensus van 2001 toe die inwonertal as 23&nbsp;261 bepaal is.

Goris word as die aantreklikste stad in die suide van Armenië beskou, nie alleen vanweë se ligging nie, maar veral weens sy boukuns en uitleg. Baie van sy tweeverdieping-geboue is van grys sandsteen gebou, waarby hul ontwerp blykbaar deur 'n Duitse argitek beïnvloed is wat hom hier gevestig het. Opvallend is die roostervormige straatuitleg, met 'n verskeidenheid vrugtebome wat langs sommige strate geplant is - rooi pruim-, moerbei-, pruim-, kersie- en appelbome.

## Verwysings
Peter Carey

**Peter Philip Carey** (gebore 7 Mei 1943) is 'n Australiese romanskrywer en tweemalige wenner van die Booker-prys. Hy het sy eerste Booker-prys in 1988 gewen vir *Oscar and Lucinda*, en sy tweede Booker-prys in 2001 gewen vir *True History of the Kelly Gang*. Sedert 1990 woon Carey in New York waar hy 'n kursus in kreatiewe skryfwerk by New York Universiteit se Hunter College bestuur.
Penelope Fitzgerald

**Penelope Fitzgerald** was 'n Engelse skrywer van romans, biografieë en essays. Sy het die Booker-prys in 1979 gewen vir haar roman *Offshore*. Haar laaste werk, die hitoriese roman *The Blue Flower* (1995) geniet ook wye aansien.

Fitzgerald se literêre loopbaan het baie laat begin, in 1975 op die ouderdom van 58 jaar, toe sy 'n biografie van die Pre-Rafaelitiese kunstenaar Edmund Burne-Jones gepubliseer het.

Hermionee Lee het die eerste vollengte-biografie van Fitzgerald gepubliseer in 2013, getiteld *Penelope Fitzgerald: A Life*.
Richard Burbage

duimnael|250px|Portret van Richard Burbage

**Richard Burbage** (6 Januarie 1567 — 12 Maart 1619) was 'n Engelse verhoogakteur en teater-eienaar. Hy is veral bekend daarvoor dat hy 'n hooffiguur was in William Shakespeare se teatergeselskap, die Lord Chamberlain's Men, wat uiteindelik die King's Men geword het. Burbage het die titelrol vertolk in die eerste uitvoering van menige Shakespeare toneelstukke, insluitende *Hamlet*, *Othello*, *Richard III* en *King Lear*. Hy het ook belangrike rolle geskep vir die eerste uitvoerings van, onder andere, Ben Johnson se *Volpone* en *The Alchemist*, John Marston se *The Malcontent*, en John Webster se *The Duchess of Malfi*.
Salman Rushdie

**Sir Ahmed Salman Rushdie** (gebore 19 Junie 1947) is 'n Brits-Indiese romanskrywer en essayis. Sy tweede roman, ''Midnight's Children*, het in 1981 die Booker-prys gewen. Sy omstrede vierde roman, *The Satanic Verses'', het internasionaal opspraak gewek toe die ajatolla Roeholla Chomeini as gevolg daarvan 'n fatwa vir Rushdie se teregstelling op 14 Februarie 1989 uitgevaardig het.

Rushdie woon sedert 2000 in Amerika, waar hy by die Emory-universiteit werksaam was. Hy is verkies tot die American Academy of Arts and Letters. In 2012 publiseer hy *Joseph Anton: A Memoir*, wat sy lewe beskryf in die nasleep en omstredenheid oor *The Satanic Verses*.

Op 12 Augustus 2022 is Rushdie tydens 'n toespraak in New York aangeval. 'n Man het na die verhoog gehardloop en Rushdie verskeie kere gesteek net voordat hy geskeduleer was om 'n lesing in Chautauqua, New York te lewer. Op 23 Oktober 2022 het Andrew Wylie, sy agent berig dat Rushdie sig in een oog en die gebruik van een hand verloor het, maar die moordpoging oorleef het.

## Bibliografie
### Romans (fiksie)
**Grimus* (1975)
*''Midnight's Children* (1981)
**Shame* (1983)
**The Satanic Verses* (1988)
**The Moor's Last Sigh* (1995)
**The Ground Beneath Her Feet* (1999)
**Fury* (2001)
**Shalimar the Clown* (2005)
**The Enchantress of Florence* (2008)
**Two Years Eight Months and Twenty-Eight Nights* (2015)
* *The Golden House* (2017)
* *Quichotte* (2019)

### Bundels
**East, West* (1994)
**Mirrorwork: 50 Years of Indian Writing 1947–1997* (1997, redakteur saam met Elizabeth West)
**The Best American Short Stories* (2008, gas-redakteur)

### Kinderboeke
**Haroun and the Sea of Stories* (1990)
**Luka and the Fire of Life* (2010)

### Essays en nie-fiksie
**The Jaguar Smile: A Nicaraguan Journey* (1987)
*"In Good Faith," *Granta*, (1990)
**Imaginary Homelands: Essays and Criticism, 1981–1991* (1992)
*"The Wizard of Oz: BFI Film Classics," *British Film Institute* (1992)
**Step Across This Line: Collected Nonfiction 1992–2002* (2002)
* "The East Is Blue" (2004)
**Joseph Anton: A Memoir'' (2012)

## Verwysings
Bernice Rubens

**Bernice Rubens** (26 Julie 1923 – 13 Oktober 2004) was 'n Walliese romanskrywer. Sy is die suster van die klassieke pianis en anti-apartheidsaktivis Harold Rubens.

In 1970 word sy die eerste vrou wat die Booker-prys wen, vir haar roman *The Elected Member* (1969). Haar roman *Madame Sousatzka* (1962) is in 1988 omskep in 'n gelyknamige film met Shirley MacLaine in die rolbedeling.
Ruth Prawer Jhabvala

**Ruth Prawer Jhabvala** (7 Mei 1927 — 3 April 2013) was 'n Duits-gebore Engelse en Amerikaanse skrywer van romans, kortverhale en draaiboeke. Sy is veral bekend vir haar samewerking met die rolprentgeselskap Merchant Ivory Productions. Sy het die Booker-prys in 1975 gewen vir haar roman *Heat and Dust*, asook twee Oscar-toekennings vir beste verwerkte draaiboek in 1987 en 1993 onderskeidelik, vir die films *A Room With A View* en *Howards End*. In 1985 is sy gekies vir 'n MacArthur Fellowship.
Philo Farnsworth

**Philo Taylor Farnsworth** (19 Augustus 1906 – 11 Maart 1971) was 'n Amerikaanse uitvinder en televisie-pionier. Hy het etlike deurslaggewende bydraes tot die vroeë ontwikkeling van televisie gelewer. Hy is miskien beste bekend vir sy uitvinding van die eerste ten volle funksionele, en volkome elektroniese beeldopvangstoestel ('n videokamerabuis, wat toe 'n "beeldontleder" genoem is), benewens die eerste ten volle funksionele en volledige, en volkome elektroniese televisiestelsel. Hy was ook die eerste persoon om so 'n stelsel aan die publiek te demonstreer. Farnsworth het 'n televisiestelsel ontwikkel, volledig met ontvanger en kamera, wat hy van 1938 tot 1951 kommersieel vervaardig het in die firma *Farnsworth Television and Radio Corporation*.

Later in sy lewe het Farnsworth 'n klein kernversmelting-toestel uitgevind, die sogenaamde "Farnsworth–Hirsch fusor", of bloot die "fusor", wat naamlik ione verhit met behulp van elektrostatiese traagheidsinsluiting, tot by toestande wat geskik is vir kernversmelting. Alhoewel nie 'n praktiese werktuig vir opwekking van kernenergie nie, is die versmelter 'n werkbare bron van neutrone. Die ontwerp van hierdie toestel was al die erkende inspirasie vir ander versmeltingsbenaderings, insluitend algemene benaderings tot versmeltingontwerp soos die Polywell-reaktorkonsep. Farnsworth was die houer van 165 patente, hoofsaaklik in radio- en televisietegnologië.

## Verwysings
Maleisiese Wikipedia

Die **Maleisiese Wikipedia** (Maleis: *Wikipedia Bahasa Melayu*) is die Wikipedia vir die Maleise taal. Dit is in Oktober 2002 geskep en is tans die  grootste Wikipedia met ongeveer  artikels. Die Wikipedia is begin deur Brion Vibber, 'n Wikipedia administrateur.
Verkeerdevlei (dam)

**Verkeerdevlei** naby Touwsrivier is een van die oudste opgaardamme in Suid-Afrika.

## Ligging 
Hierdie dam lê by die samevloeiing van die Smalblaarrivier en die Bokrivier. Sy uitloop is in die Donkiesrivier, 'n boloop van die Touwsrivier. Dit lê wes van die R46-pad tussen die dorp Touwsrivier en die Karoopoort.

## Geskiedenis 
Die reisinger William John Burchell het in 1811 reeds die vlei besoek. Dit is in 1889 tot opgaardam ontwikkel om die spoorweë van water te voorsien. In 1904 het 'n besproeiingsraad die dam oorgeneem toe die spoorweë ander waterbronne bekom het.

## Volume 
Die dam het 'n opgaarvermoë van 5&nbsp;500&nbsp;000 kubieke meter en verskaf water vir 80&nbsp;km stroomaf aan 36 boere om 546&nbsp;ha te besproei.

## Sien ook 
* Lys van grootste damme in Suid-Afrika
Gisele Bündchen

**Gisele Caroline Bündchen Brady** (gebore 20 Julie 1980) is ’n Brasiliaanse model, aktrise en klimaataktivis.

## Verwysings 
## Eksterne skakels 
*
Rooilipslang

Die **Rooilipslang** (*Crotaphopeltis hotamboeia*) is 'n slang wat in Afrika suid van die Sahara voorkom. Die slang is nie giftig nie. Die Engelse naam is "*Herald snake*", terwyl dit in Ndebele as "*Phimpi*" bekend staan.

Die slang het 'n helder oranje of rooi merk op die boonste lip. Die kop is donkerder as die liggaam en die slang se maag is wit. Hulle is kleinerig met 'n gemiddelde lengte van 45&nbsp;cm en het 'n breë kop.

Dit is 'n stadigbewegende slang wat aggressie toon as dit versteur word. Die voorkant van die liggaam word opgelig, die kop platgetrek en die liggaam word opgeblaas terwyl hulle sis en na die gevaar pik. Hulle byt maklik, maar is nie vir die mens giftig nie.

Die slang is ovipaar (eierlêend). Ses tot sestien eiers word op 'n slag gelê. Die eiers broei na 60 dae uit. Die kleintjies is 130-180 mm lank.

Rooilipslange vreet meestal paddas. Hulle het groot lem-agtige slagtande wat vir die doel aangepas is.

## Sien ook 
* Alfabetiese lys van slange

## Verwysings 
## Eksterne skakels 
*